## **TÁJÉKOZTATÁS A BEIRATKOZÁSRÓL**

**Kedves tanuló! Kedves Szülő!**

**Szeretettel köszöntünk a Szerencsi SZC Tokaji Ferenc Technikum, szakgimnázium és gimnáziumban!**

Gratulálunk sikeres felvételi eredményedhez! Eredményes középiskolai éveket kívánunk!

Az értesítő levéllel egy időben tájékoztatunk a tanulmányok megkezdéséről, a beiratkozást megelőzően szükséges tennivalóidról, a kollégiumi férőhely igénylés menetéről, az évnyitó és a beiratkozás időpontjáról, a beiratkozáshoz szükséges dokumentumokról.

*Kérjük, olvassa el nagyon figyelmesen a beiratkozásra vonatkozó fontos információkat!*

A SzSzC Tokaji Ferenc Technikum, Szakgimnázium és Gimnáziumban a 2024/2025-es tanévre történő beiratkozás elektronikus formában a KRÉTA e-Ügyintézés felületén keresztül, valamint személyesen zajlik, melynek menetéről az alábbiakban nyújtunk tájékoztatást.

## **Elektronikus beiratkozás**

**A SZÜLŐ TEENDŐI**

Az e-Ügyintézés felületén 2024. június 17-tól megnyílik a lehetőség a szülők részére, hogy gyermekeik adatait beküldjék a „Beiratkozás középfokú intézménybe” (BKI) folyamat segítségével, **melyre 2024. június 21. napjáig van lehetőség**.

**Az eredeti dokumentumok leadásának időpontja személyes megjelenéssel 2024.06.26. 9.00 óra.**

* + Az adatbeküldésre kétféle lehetőség van:

1. A szülő az általános iskolai gondviselői azonosítójával és jelszavával bejelentkezik az általános iskola e-Ügyintézés felületére. Ekkor a rendszer betölti a tanuló általános iskolai KRÉTA rendszerében lévő személyes adatait a felületre, amelyet a szülő ellenőriz, és ha kívánja, módosíthatja, kiegészítheti azokat.
2. A szülő az e-Ügyintézés felületen (https://eugyintezes.e-kreta.hu/) keresztül ideiglenes regisztráció létrehozásával belép a BKI felületre. Itt kitölti a gyermek személyes adatait, lakcím adatait, a törvényes képviselők adatait, illetve a beiratkozáshoz szükséges adatokat.
   * + - Mindkét esetben a szülő a felületen kiválasztja az intézményt, ahová a gyermeke felvételt nyert. Az e-Ügyintézés felületén betöltött/beírt oktatási azonosító, illetve név, születési hely és idő alapján a szoftver a kiválasztott középiskola KRÉTA rendszerébe betöltött KIFIR adatok között megkeresi és azonosítja a tanulót.

* Amennyiben megtalálja a tanulót, a rendszer fogadja a beküldött adatokat, és legenerálja a nyomtatványokat.
* Amennyiben a szülő által megadott adatok alapján a rendszer nem találja meg a tanulót a kiválasztott középfokú intézmény adatbázisában, akkor az e-Ügyintézés felületén egy üzenet jelenik meg a szülő részére, amely felhívja a figyelmet az adatok pontosítására. Amennyiben helyesen adta meg az adatokat, akkor a szülő vegye fel a kapcsolatot az érintett középfokú intézménnyel. A szülők/törvényes képviselők csak azon intézményben találják meg gyermekük adatait, ahová a gyermek felvételt nyert.

**Az elektronikus felületen kérjük az alábbi dokumentumokat „csatolt dokumentumok” feltölteni PDF formátumban:**

* **Általános iskolai bizonyítvány 8. évfolyamról *(fájl megnevezése: név\_bizonyítvány)***
* **NEK azonosító (Kormányhivatal által kiadott dokumentum) *(fájl megnevezése: név\_NEK)***
* **Iskolai póló mérettáblázat *(fájl megnevezése: név\_póló)***

Az online módon beküldött adatokat az intézmény a KRÉTA rendszerében az e-Ügyintézés felületen visszaigazolja „Tudomásul veszem” döntéssel, mely tényről a szülő is kap egy visszajelzést. **Amennyiben hiányos vagy hibás adatok kerülnek feltöltésre az e-Ügyintézés felületen, az intézmény módosításra visszaküldi az adatlapot. Kérjük, figyelmesen olvassák el a mellékelt tájékoztatót!**

***Felhívjuk a figyelmet, hogy a beiratkozást csak a hiánytalanul feltöltött dokumentumok beérkezését követően aktiváljuk, ezért kérjük, folyamatosan kísérjék figyelemmel az e-ügyintézés felületét, mert itt hagyjuk jóvá a tanuló végleges beiratkozását.***

## **Személyes megjelenés**

**Az elektronikus beiratkozást követően 2024. június 26-án 9:00 órától kerül sor az osztályfőnökökkel való személyes találkozásra, az év eleji teendők egyeztetésére, matrózblúz rendelésére, a gólyatábor előkészítésére.**

Személyes megjelenés esetén a beiratkozáskor az intézmény az eredeti dokumentumok alapján ellenőrzi az e-Ügyintézés felületéről beküldött adatokat, szükség esetén módosítja azokat a KRÉTA felületén. A módosításokat a szülő a kinyomtatott beiratkozási adatlapokon átvezeti és szignózza.

Az adatlap kinyomtatását az iskola elvégzi, ezért ezt nem kell kinyomtatni a szülőnek.

Ha rendkívüli okok miatt nem sikerült az online beiratkozás, akkor személyes beiratkozásnál kell az adatlapot és egyéb dokumentumokat kitölteni!

**Kérjük, szíveskedjen a beiratkozásra eredeti példányban elhozni az alábbi dokumentumokat:**

* **tanuló személyi igazolványa**
* **tanuló lakcímkártyája**
* **tanuló TAJ kártyája**
* **NEK azonosítót tartalmazó adatlap**
* **tanuló általános iskolai bizonyítványa**
* **tanuló születési anyakönyvi kivonata**
* **iskolai póló mérettáblázat**
* **tanuló hozzájáruló nyilatkozata adatkezeléshez**
* **tanuló hozzájáruló nyilatkozata fotó, videó, hanganyag adatkezeléshez**
* **Nyilatkozat Iskola-egészségügyi Szolgálat részére**
* **Gólyatábor jelentkezési lap**
* **2.500,-Ft-ot (fiúk számára iskolai jelképpel ellátott nyakkendőre)**
* **5.700,-Ft-ot (lányok számára iskolai jelképpel ellátott matrózblúzra)**
* **8.000,-Ft-ot a 9. évfolyam kiadásaira (póló, DSE tagdíj, egyesületi tagdíj, DÖK tagdíj, stb.)**
* **8.000,-Ft gólyatábor (szállás, étkezés, póló)**
* **1 db felbélyegzett és saját névre megcímzett válasz borítékot**

**Tájékoztatunk, hogy az iskolai jelképpel ellátott egyenblúz méreteinek felmérésére, megrendelésére, kifizetésére a személyes beiratkozás napján kerül sor.**

## **II. EGYÉB INFORMÁCIÓK**

1. **Tankönyvrendelés:**

A tankönyveket a nappali rendszerű alap- és középfokú iskolai oktatásban részt vevő tanuló ingyenesen kapja. A tanulók rendelését egyénileg rögzíti az iskola országosan egységes rendszerben. **Teendő a tankönyvrendelés esetében a szülő és a tanuló részéről nincs.** Bármilyen változás esetén a korrekcióra a szeptemberi pótrendelés időszakában kerül sor.

1. **Diákigazolvány igénylése**

A beiratkozott tanulók **új Diákigazolványt** kapnak majd, amelyhez szükséges **NEK azonosító igénylése**. NEK azonosítót a Kormányablaknál lehet igényelni.

NEK regisztrációval kapcsolatos új szolgáltatás a [www.magyarorszag.hu](http://www.magyarorszag.hu) oldalon az *Okmányok/oktatási igazolványok/Nemzeti Egységes Kártyarendszer regisztráció* menüpontban az *Ügyintézés indítása* gombra kattintva érhető el.

A szolgáltatást az ügyfélkapuval rendelkező, 14. életévüket betöltött tanulók használhatják, akik szerepelnek a személyiadat- és lakcímnyilvántartásban, valamint a közhiteles nyilvántartásban 1 évnél nem régebbi arc- és aláíráskép áll róluk rendelkezésre (az utóbbi egy évben készítettek róla fényképet a kormányablakban).

A NEK azonosító adatlapot a KRÉTA rendszerben e-Ügyintézésen keresztül kell feltölteni és a személyes beiratkozás során leadni az intézménybe.

Határidő elmulasztása esetén az iskola a Diákigazolványt csak később tudja megigényelni, ezért a tanuló később kapja meg a különféle kedvezményekre jogosító diákigazolványát. **Kérjük a határidő betartását!**

1. **Iskolai póló:** A személyes beiratkozás során befizetett összeg tartalmazza 1 db iskolai póló árát. Az ezen felül a kért darabszám árát (melynek összege 2.700,-Ft/ darab) is ezen a napon fogjuk beszedni a tanulóktól. ***A kért plusz póló mennyiségét szíveskedjenek a mérettáblázatra beírni!***
2. **Gólyatábor:**Amelynek ideje előreláthatólag 2024. augusztus 27-28., helye a Tokaji Gróf Széchenyi István Középiskolai Kollégium. A részleteket augusztus közepén levélben küldjük meg a jelentkezőknek**.** Jelentkezni a személyes találkozáson lehet. A jelentkezés feltétele a gólyatábor étkezési előlegének befizetése.
3. **Kollégiumi felvételi kérőlap:**A **kollégiumi tagsági viszony** létesítéséhez szükséges adatlapot a <http://szikoli.hu/jelentkezes/uj-jogviszony-letesitese/> találják meg.

**A jelentkezésre személyesen 2024.06.26-án az iskolai beiratkozást követően, a kollégium épületében lesz lehetőség.**

A jelentkezéssel kapcsolatban további információt a [szechenyikollegium.tokaj@gmail.com](mailto:szechenyikollegium.tokaj@gmail.com) e-mail címen vagy a 06 20 597 7247-es telefonszámon kérhetnek.

A felvételi kérelem egy tanévre szól, melynek elbírálása a túljelentkezés esetén a Tokaji Gróf Széchenyi István Középiskolai Kollégium által kidolgozott szempontrendszer szerint, rangsorolással történik. **A döntésről postai úton minden jelentkezőt értesítenek!** A kollégiumi szállásért a tanulók nem fizetnek térítési díjat, csak az étkezésért.

1. **ÉTKEZÉS: Jelentkezés az étkezés igénybevételére az e-ügyintézés felületen történik, melynek megerősítésére szeptember első napjaiban kerül sor.**
2. **Eszközök, felszerelések**

**Testnevelés:** fehér talpú tornacipő vagy sportcipő, iskolai póló (a testnevelés órák száma miatt javasolt 2-3 db), szabadidőnadrág vagy rövidnadrág (nincs egyenruha, kerülendő a balesetveszélyes, kihívó ruházat használata).

**Füzetek:** szaktanár határozza meg, melyről információt az első napon kapnak a tanulók. (Általában spirálfüzetek, A/4-es füzetek, szótárfüzetek.)

Szeretettel várunk intézményünkben!

KÖSZÖNJÜK A KÖZREMŰKÖDÉST!

Üdvözlettel: Az iskola vezetősége